1994L0002 — DA — 01.01.2007 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Ændret ved:









▼B

KOMMISSIONENS DIREKTIV 94/2/EF

af 21. januar 1994

om gennemførelsesbestemmelser til Rådets direktiv 92/75/EØF for så vidt angår energimærkning af elektriske kølemøbler







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/75/EØF af 22. september 1992 om angivelse af husholdningsapparaters energi- og ressourceforbrug ved hjælp af mærkning og standardiserede vareoplysninger ( 1 ), særlig artikel 9 og 12, og ud fra følgende betragtninger: ud fra følgende betragtninger: Ifølge direktiv 92/75/EØF skal Kommissionen vedtage gennemførelsesdirektiver for husholdningsapparater, herunder køleskabe, frysere og kombinationer af dem; køleskabes og fryseres energiforbrug tegner sig for en betydelig del af Fællesskabets samlede energiforbrug; mulighederne for at nedskære disse apparaters energiforbrug er betydelige; køleskabes, dybfryseres og kombinationsskabes forbrug af energi og andre ressourcer kan måles ved hjælp af metoden i CEN-standard EN 153; EU bekræfter sin interesse i et internationalt standardiseringssystem, som er i stand til at frembringe standarder, der faktisk bruges af alle parter i den internationale samhandel, og til at imødekomme de behov, EU's politik medfører, og Fællesskabet opfordrer derfor de europæiske standardiseringsorganisationer til at videreføre deres samarbejde med de internationale standardiseringsorganisationer; i denne forbindelse anerkendes Den Europæiske Standardiseringsorganisation (CEN) og Den Europæiske Komité for Elektronisk Standardisering (Cenelec) som værende de organer, der er kompetente til at vedtage de harmoniserede standarder i overensstemmelse med generelle retningslinjer for samarbejdet mellem Kommissionen og disse to organer, som blev undertegnet den 13. november 1984; i dette direktiv forstås ved en harmoniseret standard en teknisk specifikation (europæisk standard eller harmoniseringsdokument), som er vedtaget af CEN efter mandat fra Kommissionen i overensstemmelse med Rådets direktiv 83/189/EØF af 28. marts 1983 om en informationsprocedure med hensyn til tekniske standarder og forskrifter ( 2 ), senest ændret ved Kommissionens beslutning 92/400/EØF ( 3 ), samt i henhold til nævnte generelle retningslinjer; de i dette direktiv indeholdte foranstaltninger er i overensstemmelse med udtalelse fra det ved artikel 10 i direktiv 92/75/EØF nedsatte udvalg — UDSTEDT FØLGENDE DIREKTIV:







Artikel 1

1. Dette direktiv gælder køleskabe, frostbokse, frysere og kombinationer heraf, som benyttes til husholdningsbrug med almindelig el-nettilslutning. Apparater, der også kan benytte andre energikilder, f.eks. batterier, er ikke omfattet.

▼M1

2. De oplysninger, som kræves ifølge dette direktiv, tilvejebringes ved målinger udført i overensstemmelse med de harmoniserede standarder, som de europæiske standardiseringsorganer (CEN, Cenelec og ETSI) har vedtaget i henhold til Kommissionens mandat i overensstemmelse med Europa-Parlamentets og Rådets direktiv 98/34/EF ( 4 ), hvis referencenumre er offentliggjort i Den Europæiske Unions Tidende, og for hvilke medlemsstaterne har offentliggjort referencenumrene for de nationale standarder, som gennemfører disse harmoniserede standarder.

3. Bestemmelserne i bilag I, II og III, der indeholder krav om oplysninger om støj, finder kun anvendelse, når medlemsstaterne kræver sådanne oplysninger ifølge artikel 3 i direktiv 86/594/EØF. Disse oplysninger måles som foreskrevet i nævnte direktiv.

4. I dette direktiv finder definitionerne som fastsat i artikel 1, stk. 4, i direktiv 92/75/EØF tilsvarende anvendelse.

▼B

Artikel 2

1. Det tekniske dokumentationsmateriale, der omtales i artikel 2, stk. 3, i direktiv 92/75/EØF, skal indeholde følgende:

— leverandørens navn og adresse

— en generel beskrivelse af apparatet, som skal være tilstrækkelig til identificering af det

— oplysninger, eventuelt med tegninger, om modellens vigtigste konstruktive træk, især forhold, som har mærkbar indflydelse på apparatets energiforbrug

— måleresultat af prøver, som er blevet udført på modellen efter de i nærværende direktivs artikel 1, stk. 2, omhandlede prøveprocedurer

— eventuel brugsvejledning.

▼M1

Når oplysningerne om en specifik modelkombination er opnået ved beregning på grundlag af udformningen og/eller ved ekstrapolation fra andre kombinationer, bør dokumentationen indeholde nærmere oplysninger om disse beregninger og/eller ekstrapolationer og om prøvninger, som er foretaget for at verificere nøjagtigheden af beregningerne (detaljerede oplysninger om den matematiske model, der anvendes til beregning af ydeevne, og om målinger, der er foretaget for at verificere denne model).

▼B

2. De apparater, som omfattes af dette direktiv, inddeles efter kategorierne i bilag IV.

3. Den i artikel 2, stk. 1, i direktiv 92/75/EØF omhandlede etiket skal svare til den, som er gengivet i bilag I. Etiketten anbringes udvendig på apparatets for- eller overside, så den er synlig og ikke kan skjules.

4. Form og indhold af det i artikel 2, stk. 1, omhandlede oplysningsskema skal svare til beskrivelsen i bilag II.

▼M1

5. Udbydes apparaterne til salg, leje eller salg på afbetaling ved en trykt eller skriftlig meddelelse eller på andre måder, som indebærer, at den potentielle kunde må formodes ikke at få lejlighed til at se apparatet udstillet, som f.eks. et skriftligt tilbud, postordrekatalog, reklamer på internettet eller i andre elektroniske medier, skal meddelelsen indeholde alle de oplysninger, der er anført i bilag III.

▼B

6. Apparaternes relative energiforbrug skal være i overensstemmelse med angivelserne i bilag V.

Artikel 3

Medlemsstaterne træffer alle nødvendige foranstaltninger for at sikre, at leverandører og forhandlere med hjemsted på deres territorium opfylder deres forpligtelser i henhold til dette direktiv.

Artikel 4

1. Medlemsstaterne vedtager og offentliggør de nødvendige bestemmelser for at efterkomme dette direktiv senest den 31. december 1994. De underretter straks Kommissionen herom. De anvender disse bestemmelser pr. 1. januar 1995.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de eventuelle retsforskrifter, som de vedtager på dette direktivs område.

Artikel 5

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 6

Dette direktiv er rettet til medlemsstaterne.









BILAG I

ETIKETTEN

Udformning

1) Etiketten udformes i overensstemmelse med følgende model: ▼B

Noter til etiketten

2) Følgende noter indeholder de oplysninger, som skal angives: Note I) Leverandørens navn eller varemærke. II) Leverandørens modelidentifikation. III) Apparatets beregnende relative energiforbrug bestemmes i overensstemmelse med bilag V. Det anføres ved angivelse af det korrekte bogstav i en pil, der anbringes ud for den modsvarende pil. IV) Hvis et apparat har fået tildelt et EF-miljømærke i henhold til Rådets forordning (EØF) nr. 880/92 af 23. marts 1992 om en EF-ordning for tildeling af et miljømærke ( 5 ), kan en kopi af miljømærket (blomsten), hvis ordningens krav i øvrigt opfyldes, anbringes her. Vejledningen om udfærdigelsen af køleetiketter, som omtales nedenfor, gør rede for, hvorledes miljømærket kan indgå i etiketten. V) Energiforbrug i overensstemmelse med prøveprocedurerne som angivet i artikel 1, stk. 2, men udtrykt i kWh pr. år (dvs. pr. 24 timer×365). VI) De sammenlagte nettorumfang af alle rum uden stjernemærkning (dvs. driftstemperatur > -6 °C). VII) Det sammenlagte nettorumfang af alle frostrum med stjernemærkning (dvs. driftstemperatur ≤ -6 °C). VIII) Frostrummets stjernemærkning, jf. prøveprocedurerne anført i artikel 2, stk. 1. Hvis frostrummet er uden stjernemærkning, skal denne plads stå tom. IX) Støj måles i de relevante tilfælde i overensstemmelse med direktiv 86/594/EØF. ▼M1 ————— ▼B

Tryk

3) I det følgende afgrænses visse aspekter af etiketten: ▼M1 Bogstavindikatoren for apparater i kategori A + og A ++ skal være i overensstemmelse med følgende figurer og anbringes samme sted som A-indikatoren på apparater i kategori A: ▼B Farver: CMYK: cyan, magenta, gult, sort. Eks.: 07X0: 0 % cyan, 70 % magenta, 100 % gult, 0 % sort. Pile: — A: X0X0 — B: 70X0 — C: 30X0 — D: 00X0 — E: 03X0 — F: 07X0 — G: 0XX0 Rammefarve: X070 Al tekst med sort. Baggrunden er hvid. ▼M1 ————— ▼B









BILAG II

OPLYSNINGSSKEMAET

Oplysningsskemaet skal indeholde følgende oplysninger. Oplysningerne kan gives i form af et skema, der omfatter en række apparater fra den samme leverandør og skal i så fald opgives i den angivne rækkefølge. De kan også gives i tilknytning til beskrivelsen af apparatet:

1) Leverandørens navn eller varemærke.

2) Leverandørens modelidentifikation.

3) Apparattype:



Kategori Beskrivelse i oplysningskemaet 1 Køleskab uden frostboks 2 Køle-svaleskab 3 Køleskab 4 Køleskab 5 Køleskab 6 Køleskab 7 Køle-fryseskab 8 Fryseskab 9 Kummefryser For apparater i kategori 10 kan leverandøren selv vælge apparatets typebeskrivelse.

▼M1

4) Modellens relative energiforbrug som defineret i bilag V, udtrykt som »relativt energiforbrug … på skalaen A ++ (lavt forbrug) til G (højt forbrug)«. Angives disse oplysninger i en tabel, kan de udtrykkes på anden måde, forudsat at det er klart, at skalaen går fra A ++ (lavt forbrug) til G (højt forbrug).

▼B

5) Angives disse oplysninger i en tabel, og har nogle af apparaterne i tabellen fået tildelt et »EF-miljømærke« i henhold til forordning (EØF) nr. 880/92, kan dette oplyses her. I så fald skal rubrikoverskriften hedde »EF-miljømærke« og angivelsen være en kopi af mærket (blomsten). Denne bestemmelse ændrer intet ved kravene i EF-ordningen for tildeling af miljømærke.

6) Energiforbrug i overensstemmelse med prøveprocedurerne som omtalt i artikel 1, stk. 2, men udtrykt i kWh pr. år (dvs. pr. 24 timer×365), beskrevet som: »Energiforbrug … kWh pr. år på grundlag af standardtest. Det faktiske energiforbrug afhænger af, hvorledes apparatet benyttes, og hvor det anbringes.«

7) Kølerummet 5 °C nettorumfang — udelades for kategorierne 8 og 9.

▼M1

8) Frostrums og eventuelle 0 °C-rums nettorumfang i overensstemmelse med prøveprocedurerne som omtalt i artikel 1, stk. 2: udelades for kategorierne 1, 2 og 3. For apparater i kategori 3 angives frostboksens nettorumfang.

▼B

7) og 8) For kategorierne 2 og 10 angives nettorumfanget af hvert enkelt rum.

9) Frostrummet/fryserens eventuelle stjernemærkning.

10) Angivelsen »frostfri« kan anføres her, hvis den er relevant. Et apparat anses for »frostfrit«, hvis det svarer til prøveprocedurerne i artikel 1, stk. 2.

11) »Optøningstid ved strømafbrydelse i timer«, defineret som »temperaturstigningstid« i overensstemmelse med prøveprocedurerne som omtalt i artikel 1, stk. 2.

12) »Indfrysningskapacitet« i overensstemmelse med prøveprocedurerne som omtalt i artikel 1, stk. 2, angives i kg/24 timer.

13) »Klimaklasse« i overensstemmelse med prøveprocedurerne som omtalt i artikel 1, stk. 2. Er apparatets klimaklasse »tempereret«, kan dette udelades.

14) Lydeffektniveau »støj«, som i de relevante tilfælde måles i overensstemmelse med direktiv 86/594/EØF.

▼M1

15) Hvis modellen er beregnet til indbygning, bør dette anføres.

▼B

Indeholder et apparat andre rum end et enkelt køle- og et enkelt frostrum, kan der i nr. 7, 8, 9, 10, 11, 12 og 13 indføjes ekstra linjer med oplysninger om disse rum. I så fald skal angivelsen af rummenes benævnelse og rækkefølge være konsekvent. Er et rums nominelle temperatur ikke i overensstemmelse med stjerneklassificeringssystemet, angives den dimensionerede temperatur.

Oplysningerne kan udformes som en gengivelse af etiketten i farver eller sort og hvidt. Oplysninger, som kun forekommer på oplysningsskemaet, skal dog stadig medtages.

▼M1 —————

▼B









BILAG III

POSTORDRESALG OG FJERNSALG

De postordrekataloger og andre trykte meddelelser, som omtales i artikel 2, stk. 5, skal indeholde følgende oplysninger i den angivne rækkefølge:

1) Relativt energiforbrug (bilag II, nr. 4)

2) Energiforbrug (bilag II, nr. 6)

3) Kølerummets nettorumfang (bilag II, nr. 7)

4) Frostrummets nettorumfang (bilag II, nr. 8)

5) Stjerneklassificering (bilag II, nr. 9)

6) Lydeffektniveau (bilag II, nr. 14).

Angives yderligere oplysninger, som er indeholdt i oplysningsskemaet, udformes de som vist i bilag II og tilføjes ovenstående liste i den rækkefølge, som er fastsat for oplysningsskemaet.

Oplysningerne trykkes med en skrifttype, hvis størrelse og form gør dem let læselige.

▼M1 —————

▼B









BILAG IV

KATEGORIER

De apparater, som omfattes af dette direktiv, inddeles i følgende kategorier:

1) husholdningskøleskabe uden frostboks

2) husholdningskøle-svaleskabe med rum på 5 °C og 10 °C

3) husholdningskøleskabe med frostboks uden stjernemærkning

4) husholdningskøleskabe med * frostboks

5) husholdningskøleskabe med ** frostboks

6) husholdningskøleskabe med *** frostboks

7) husholdningskøle-fryseskabe med *(***) fryser

8) husholdningsfrysere, skabe

9) husholdningsfrysere, kummer

10) husholdningskøleskabe og -frysere med mere end to døre og andre apparater, som ikke omfattes af ovenstående.









BILAG V

RELATIVT ENERGIFORBRUG

▼M1

Del 1 Definition af kategori A + og A ++

Et apparat klassificeres som A + eller A ++, når energieffektivitetsindekset alpha (Iα) ligger inden for de intervaller, der er angivet i tabel 1.







Tabel 1 Energieffektivitetsindeks α (Iα) Relativt energiforbrug 30 > Iα A++ 42 > Iα ≥ 30 A+ Iα ≥ 42 A-G (se nedenfor)

I tabel 1

hvor:

AC = apparatets årlige energiforbrug (jf. bilag I, note V)

SCα = apparatets referenceenergiforbrug α

SCα beregnes som:

hvor:

Vc er fryserummets nettorumfang (i liter) (i overensstemmelse med de standarder, der henvises til i artikel 1, stk. 2)

Tc er rummets nominelle temperatur (i °C)

Værdierne for Mα og Nα er angivet i tabel 2 og værdierne for FF, CC, BI og CH er angivet i tabel 3.







Tabel 2 Apparattype Temperatur i koldeste fryserum Mα Nα 1 Køleskab uden frostboks > –6 °C 0,233 245 2 Køle-svaleskab > –6 °C 0,233 245 3 Køleskab uden stjernemærkning > –6 °C 0,233 245 4 Køleskab * ≤ –6 °C * 0,643 191 5 Køleskab ** ≤ –12 °C ** 0,450 245 6 Køleskab ***/ ≤ –18 °C ***/*(***) 0,777 303 7 Køle-fryseskab *(***) ≤ –18 °C ***/*(***) 0,777 303 8 Fryseskab ≤ –18 °C *(***) 0,539 315 9 Kummefryser ≤ –18 °C *(***) 0,472 286 10 Flerdørs- eller andre apparater (1) (1) (1) For disse apparater bestemmes værdierne M og N af det koldeste rums temperatur og stjeneklassificering. Apparater med fryserum til –18 °C *(***) anses for at være køle-fryseskabe *(***).







Tabel 3 Korrektionsfaktor Værdi Vilkår FF (frostfri) 1,2 For »frostfri« (ventilerede) frostrum 1 Andet CC (klimaklasse) 1,2 For »tropiske« apparater 1,1 For »subtropiske« apparater 1 Andet BI (indbygget) 1,2 For indbyggede apparater (1) mindre end 58 cm brede 1 Andet CH (0 °C-rum) 50 kWh/år Apparater med et 0 °C-rum på mindst 15 liter 0 Andet (1) Et apparat er kun »indbygget«, hvis det udelukkende er udformet til installation i et hulrum i køkkenet med efterfølgende montering af afsluttende beklædning, og hvis det er afprøvet som sådant.

Hvis et apparat ikke er kategori A + eller A ++, klassificeres det i henhold til del 2.

Del 2 Definition af kategori A til G

▼B

Et apparats relative energiforbrug bestemmes efter følgende tabel 1:







TABEL 1 Energieffektivitetsindeks: I Relativt energiforbrug I < 55 A 55 ≤ I < 75 B 75 ≤ I < 90 C 90 ≤ I < 100 D 100 ≤ I < 110 E 110 ≤ I < 125 F 125 ≤ I G

Energieffektivitetsindeks = apparatets energiforbrug ( 6 )/apparatets referenceenergiforbrug (udtrykt i procent)

apparatets referenceenergiforbrug = M × korrigeret rumfang + N (udtrykt i kWh pr. år)

korrigeret rumfang = netto rumfang af kølerum + Ω × netto rumfang af frostrum eller fryser (udtrykt i liter).

Værdierne M, N og Ω tages fra tabel 2.







TABEL 2 Apparatkategori Ω M N 1Køleskab uden frostboks — 0,233 245 2Køle-svaleskab 0,75 (1) 0,233 245 3Køleskab uden stjernemærkning 1,25 0,233 245 4Køleskab * 1,55 0,643 191 5Køleskab ** 1,85 0,450 245 6Køleskab *** 2,15 0,657 235 7Køle-fryseskab *(***) (3) 0,777 303 8Fryseskab 2,15 (2) 0,472 286 9Kummefryser 2,15 (2) 0,446 181 10Fleredørs eller andre apparater (3) (4) (4) (1) For køle-svaleskabe er det korrigerede rumfang = nettorumfang af kølerum + Ω × nettorumfang af svalerum (10 °C) (udtrykt i liter). (2) Denne faktor bliver med hensyn til »frostfrie« apparater, som defineret i bilag II, punkt 10, forøget med en faktor på 1,2 til 2,58. (Dette kompenserer det forhold at målemetoden ikke tager højde for den manglende isdannelse i »frostfrie« apparater, som i praksis vil forøge »konventionelle« apparaters faktiske forbrug i et vist omfang.) (3) Det korrigerede rumfang AV beregnes efter følgende formel: (4) For disse apparater bestemmes værdierne M og N af det koldeste rums temperatur og stjerneklassificering som angivet i tabel 3.







TABEL 3 Det koldeste rums temperatur Tilsvarende kategori M N > - 6 °C 1/2/3 køleskab uden frostboks/køle-svaleskab/køleskab uden stjernemærkning 0,233 245 ≤ - 6 °C * 4køleskab * 0,643 191 ≤ -12 °C ** 5køleskab ** 0,450 245 ≤ -18 °C *** 6køleskab *** 0,657 235 ≤ -18 °C *(***) med indfrysningskapacitet 7køle-fryseskab *(***) 0,777 303

▼M1 —————